google/wiki40b huggingface dataset:
Puss (tidsskrift)

Puss var et svensk undergrunnstidsskrift som ble utgitt fra 1968 til 1974.
Inspirert av radikale satiriske tidsskrifter som eksempelvis Siné Massacre i Frankrike og Simplicissimus i Tyskland grunnla Lars Hillersberg tidsskriftet Puss sammen med blant andre Carl Johan De Geer, Lena Svedberg og Ulf Rahmberg. Blant de medvirkende i tidsskriftet kan nevnes blant andre Karin Frostenson, Sonja Åkesson og Lars Forssell.
I begynnelsen ble Puss utgitt hver fjortende dag, men med tiden ble utgavene mer og mer sjeldne. Det siste og tjuefjerde nummeret av tidsskriftet utkom i 1974.
Hillersberg utgav i 1993 et spesialnummer av Puss. Det ble publisert i form av en katalog til en separatutstilling han hadde i Midsommargården på Telefonplan i Stockholm.
Asker kunstfagskole

Asker Kunstfagskole holder til sentralt i Asker, og tilbyr toårig utdannelse i visuelle kunstfag. Før skolen flyttet til Asker sentrum i 2015, lå den i mange år i Kunstfabrikken Heggedal, som er en gammel fabrikkbygning.
Skolen ble etablert i 1973 som egen institusjon lokalisert i snekkerverkstedet ved Småbrukerlærerskolen på Sem, da som Asker Malerskole. Malerskolen hadde tidligere vært en del av Asker Malerklubbs virksomhet. En av initiativtakerne til skolen var Egil Egebakken. I 1982 skiftet den navn til Asker Kunstskole.
Skolen er organisert som en stiftelse og har vært godkjent under privatskoleloven og mottatt statsstøtte siden 1985, den gir toårig kunstfaglig utdanning på nivået mellom videregående skole og høyskole/akademi. I 2006 ble skolen godkjent av NOKUT (Nasjonalt organ for kvalitet i utdanningen) som toårig fagskole. Undervisningen gis av yrkesaktive billedkunstnere med fagkompetanse i de enkelte fag. Studieturer er en integrert del av undervisningen. 
Skolen har flere kjente tidligere elever bla:Bjørg Thorhallsdottir, Camilla Løw og Line Engen, og har også flere kjente gjestelærere som har holdt diverse kurs.

Utdanning

Skolen tilbyr toårig utdannelse innen visuelle kunstfag, og tilbyr både heltid og deltidskurs. Fagområdene omhandler: tegning, farge/maleri, form, grafikk, klassisk figurasjon og kunsthistorie.
Acuticeresium

Utseende

En middelsstor, avlang, lyst farget trebukk. Antennene er omtrent så lange som kroppen, leddene kølleformede. Pronotum er rundet, litt bredere enn langt. Dekkvingene er avsmalnende bakover. Beina er slanke.

Utbredelse

Arten er endemisk for Réunion.
Erling Sandmo

Historiesyn

Sandmos tidlige arbeider søkte å introdusere den franske filosofen og idéhistorikeren Michel Foucaults metoder og begreper i norsk historie. Han skrev forordet til et av Foucaults oversatte verker i Bokklubbens Kulturbibliotek. Han er derfor en av de norske historikere som klarest har tatt til orde for synspunkter fra postmodernistisk historieteori. Hans doktorgradsarbeid fokuserte på hvordan bøndenes og statsmaktens forståelse av vold endret seg i løpet av 1600-tallet. Satt på spissen «oppstod» vold først da statsmakten definerte visse handlinger som sådan. Dette er et eksempel på det postmodernistiske synet at bruk av språk omdefinerer virkeligheten. Retorikken og vederheftigheten i en av Sandmos tidlige artikler er blitt gransket i Johan L. Tønnessons analyse Vitenskapens stemmer.
Sandmo har sammen med andre forfattere utgitt norgeshistorieverk for universitetsstudenter. I 2014 utgav han et bok om historieforståelse og historiografi, Tid for historie. En bok om historiske spørsmål, om hvordan historikere gir mening til historiske kilder.

Musikkritiker

I 1993 gav han ut boka Klassisk musikk: en veiviser til de store komponistene og de gode innspillingene. Han er fast musikkanmelder i Morgenbladet. I en årrekke ledet han radioprogrammet På Sporet – nytt på CD i NRK P2 sammen med Ragnhild Veire, avdøde Nina Krohn, og tidligere Kjell Hillveg.

Familie

Han er sønn av Agnar Sandmo, professor i samfunnsøkonomi.
Theodor Blank

«Amt Blank» - forløperen til Tysklands forsvarsdepartement

Etter den andre verdenskrigen vedtok okkupasjonsmaktene en lov mot gjenopprusting av Tyskland. Landet hadde således intet eget forsvar. Det var også av andre grunner utenkelig at Vest-Tyskland skulle ha en selvstendig sikkerhets- og forsvarspolitikk. Blant tyskerne var det en utbredt holdning at «det blir i så fall uten meg.» Også blant okkupasjonsmaktene var det stor skepsis til en opprustning av Forbundsrepublikken Tyskland.
Ved starten av Koreakrigen i juni 1950 hvor Nord-Korea ble støttet av Kina og Sovjetunionen, mens Sør-Korea ble støttet av USA, økte spenningen mellom øst og vest. Det dannet seg en oppfatning blant vestlige land, om at uten et tett samarbeid med Vest-Tyskland, også i militære spørsmål, kunne man ikke forhindre at landet ble dominert av Sovjetunionen. Forbundskansler Adenauer i 1950 fikk samtykke fra de tidligere okkupasjonsmaktene til å begynne etableringen av et vesttysk forsvar. For Adenauer var et selvstendig forsvar en nødvendighet for en suveren stat.
Oppdraget gikk først til general Gerhard von Schwerin. Han forhandlet i 1950 med vestmaktene om blant annet et væpnet føderalt politi (Bundesgendarmerie). Dette var tiltenkt en rolle som kjernen i en senere vesttysk arme. I DDR ble det i denne perioden opprettet kaserner for det bevæpnete Volkspolizei i DDR.
Etter forhåndssamtaler med den amerikanske militærguvernøren utarbeidet et tysk militært ekspertutvalg i oktober 1950, det såkalte Himmeroder-notatet. Notatet som er navngitt etter klosteret hvor møtene ble holdt, beskriver et fremtidig tysk militærvesen og anses som spiren til dagens tyske forsvar. Vestmaktene ønsket etter dette ikke lengre bare et bevæpnet politi, men også militære stridskrefter. Lederen måtte imidlertid være sivil. Schwerins kontor ble derfor nedlagt og dette kontorets oppgaver med politiet ble overført til innenriksdepartementet.
Theodor Blank fikk deretter oppgaven med opprettelsen av et fremtidig tysk forsvar. Blanks lange tittel var fra 1950 til 1955 Forbundskanslerens fullmektig for spørsmål knyttet til de allierte troppene. Navnet ble valgt for å skjule kontorets egentlige arbeid for offentligheten.
Kontorets navn fikk kortformen Amt Blank (Blank-kontoret). Ved starten i 1950 hadde kontoret ca. 20 medarbeidere for i løpet av 1953 å øke til 700 ansatte. Blant de ansatte fantes ved starten tidligere soldater. Den første militære leder i kontoret kom først i 1952 da det ble opprettet en militær avdeling under ledelse av den tidligere general Adolf Heusinger. En annen fremtredende militær rådgiver i Blank-kontoret var Hans Speidel, senere den første tyske NATO-øverstkommanderende i Europa.
Theodor Blank ble ved opprettelsen 7. juni 1955 av Amt Blank som Tysklands forsvarsdepartement, landets første forsvarsminister, en stilling han hadde til 1956. Deretter var han fra 1957 til 1965 landets arbeidsminister. Blank var medlem av Forbundsdagen fra 1949 til 1972.
Rhea Corner

Rhea Corner er et pyramideformet område med eksponerte klipper som ligger på nordsiden av Saturnbreen sørøst på Aleksanderøya i Antarktis. Det ligger i vestenden av massivet som omfatter Deimos, Pagoda og Phobos Ridge. En klippe i nordveggen ligger rundt 500 meter over havet. Det ble kartlagt av Directorate of Overseas Surveys fra satellittbilde gitte av National Aeronautics and Space Administration i samarbeid med U.S. Geological Survey. Det ble navngitt av UK Antarctic Place-Names Committee (UK-APC) i forbindelse med nærliggende Saturnbreen, siden Rhea er en av månene rundt planeten Saturn, den sjette planeten i solsystemet.
Endoxazus kivuensis

Utseende

Middelsstore, svarte gullbasser. Oversiden er uten påfallende hår, beina ikke spesielt lange. "Snuten" (clypeus) er rundet med en grunn innskjæring i spissen. Oversiden er kraftig og tett punktert. Pronotum er betydelige smalere enn dekkvingene, med rundede sider, og har noen upunkterte, blanke felter. Dekkvingene har en opphøyd lengdekjøl som går fra "skuldrene" bakover.

Utbredelse

Arten er beskrevet fra Den demokratiske republikken Kongo.
Nordiske språk

Inndeling

De nordiske språkene har utviklet seg i to undergrupper; østnordiske språk, eller kontinentalnordiske språk, og vestnordiske språk. Politiske endringer har seinere påvirket nordiske språk slik at de også kan inndeles etter hvilke språkgreiner de har utviklet seg mot.
Husbåt

En husbåt er en båt med kahytt over dekk akterut (særlig i Nord-Norge og på Vestlandet) og en båt som er laget spesielt med sikte på boligformål. Mens den første typen har en helt vanlig skrogform, har den sistnevnte gjerne et skrog som først og fremst er laget for å gi stor stabilitet og oppdrift. En husbåt er bygd med tanke på bokomfort og plass, og har derfor gjerne begrenset hastighet og egner seg best i lukkede farvann.
En båt som ikke er husbåt og som brukes som husvære hele eller deler av året kalles gjerne bobåt.
Norsk Båtboerforening er en forening for de som bor i båter.
Tetragnatha montana

Utbredelse

Tetragnatha montana er utbredt i Europa. Den finnes helt sør i Norge, nord til Hordaland.

Utseende

Tetragnatha montana er lyst hvitgule, okerfarget, brune eller brunsvarte. Kroppen er langstrakt og todelt i en bakkropp (abdomen) og en forkropp (prosoma eller cephalothorax). Beina er også lange. Foran på hodet er det åtte øyne. Kjevene er kraftige og store. Som voksne (imago) er hunnen 11 mm, mens hannen er 9 mm lang (kroppens lengde).
Mange av artene i slekten Tetragnatha er ganske lik hverandre og er variable i farge, selv om enkelte kan ha artstypiske flekker (mønster). For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.

Levevis

Tetragnatha montana finnes på fuktige enger, ved vann, men også på tørrere levesteder (habitater).
Ewald Mataré

Bakgrunn

Ewald Mataré var yngste av de tre sønner til ekteparet Franz Wilhelm (1851–1922) og Elisabeth Mataré (1853–1939), født Dohlen. Dem katolske familien stammet opprinnelig fra Kataloniea, levde underkeiser Karl Vs tid i de sørlige Nederlandene, flyttet sent på 1700-tallet til Bardenberg ved Aachen og bodde der fra 1798. Mataré vokste opp med sin bror Josef (1880–1966) og Franz (1885–1945) i storborgerlige forhold, ettersom faren var direkrør ved Chemische Fabrik Rhenania AG og godt stilt finansielt.

Karriere

Han fikk sin kunstutdannelse som maler ved Akademie der Künste i Berlin i 1907. Hans lærere var bl. a. Lovis Corinth og historiemaleren Arthur Kampf. Han ble med i Novembergruppen i 1918. Først da han var ferdig utdannet maler, begynte han å interessere seg for skulptur.
Fra 1932 ble han professor ved Kunstakademie Düsseldorf, bare for å bli avsatt året etter. Han ble etterhvert også erklært entartet, og hans skulpturer i offentlig eie ble inndradd og tildels ødelagt tillike med billedkunsten. Han overlevde på milde gaver og småoppdrag for kirken.
Etter krigen ble han bedt om å bli rektor for Kunstakademie Düsseldorf. Han tok mot, men trakk seg fort, da han følte at det var for mange av de andre som hadde vært der gjennom krigen, uten å stå opp mot det som skjedde. Ingen var heller interessert i å støtte hans reformplaner som ville ha sluppet begavede fjortenåringer inn som elever. Av Matarés mere kjente elever, kan nevnes Erwin Heerich, Georg Meistermann og Joseph Beuys.
I etterkrigstiden fikk han mange offentlige oppdrag, og sto blant annet for fire bronsedører til sydportalen i Kölnerdomen.
Ewald Mataré var deltaker i documenta 1 (1955) og documenta II i 1959 i Kassel.
Hans kunstneriske arv forvaltes av Museum Kurhaus i Kleve.
Nevøen Herbert Franz Mataré f. 1912) er fysiker, og var medoppfinner til «den europeiske transistoren» i 1948
Karl Rahm

Bakgrunn

Rahm var sønn av en østerriksk jernbanebetjent og fikk en åtteårig skolegang. Han tok lære som verktøysmaker og arbeidet en tid som dette i Wien.

Nasjonalsosialist

I 1934 ble han medlem av Det nasjonalsosialistiske tyske arbeiderparti (NSDAP) og Schutzstaffel (SS). 
Etter Anschluss, Tysklands annektering av Østerrike i mars 1938, tjenestegjorde han under Ernst Kaltenbrunner i SS-Oberabschnitt Donau.

Jødeforfølgelsene

I begynnelsen av andre verdenskrig var han stasjonert ved Zentralstelle für jüdische Auswanderung i Wien, der hans overordnede var Adolf Eichmann, og senere ved den tilsvarende myndighet i Praha under Hans Günther.
I februar 1944 ble Rahm utnevnt til kommandant for konsentrasjonsleiren Theresienstadt i Terezín i det nordlige Böhmen. Han fikk i oppdrag å lede forskjønnelsesarbeidene forut for Det internasjonale Røde Kors' besøk i juni samme år. Under Rahms ledelse ble det produsert en propagandafilm med tittelen Theresienstadt. Ein Dokumentarfilm aus dem jüdischen Siedlungsgebiet i den hensikt å vise frem ordnede forhold i leiren for publikum i nøytrale land. Dette skulle motvirke ryktene som gikk i vest om nazistenes overgrep mot jøder. De medvirkende jøder ble sendt til Auschwitz etterpå.
I Rahms tid som kommandant økte deportasjonene til Auschwitz-Birkenau. Ifølge vitnemål slo Rahm selv fanger.
Rahm var gift og hadde tre barn. Hans bror Franz var som kommunist internert i konsentrasjonsleiren Dachau.

Etter annen verdenskrig

Rahm flyktet fra leiren den 5. mai 1945 og kom seg til Østerrike, men ble etter kort tid fakket av amerikanske soldater. Han ble utlevert til tsjekkoslovakiske myndigheter og stilt for domstolen for krigsforbrytelser og forbrytelser mot menneskeheten. Rahm forsvarte seg blant annet med at byggingen av gasskammer var blitt uthalt  under hans styre; et gasskammer ble innrettet i leiren i februar 1945, men det ble aldri tatt i bruk. 
Rahm ble dømt til døden av en domstol i Litoměřice og henrettet ved  hengning den 30. april 1947.
Cembalo

En cembalo er et strengeinstrument med klaviatur og en mekanisme som gjør at strengene knipses. Særegent for cembaloen er at tonestyrken ikke kan endres ved anslaget på tangenten. Instrumentet ligner i formen på et flygel. Andre former med samme mekanikk er virginal (med rektangulær kasse) eller spinett (5-sidig, med klaviaturet og strengene på skrå).

Etymologi

Ordet cembalo kommer fra latin cymbalum, "symbel", dvs metallbekkener som ble slått mot hverandre – i siste instans et gresk lånord. Den skingrende tonen som disse lokkene produserte i Antikken, fikk en mer kontrollert form gjennom psalteriet som regnes som cembaloens forløper.

Bruksområder

Instrumentet ble særlig brukt i renessansen og barokken. Mot slutten av 1700-tallet ble cembaloen nærmest utkonkurrert av det framvoksende pianoet, eller hammerklaveret. I løpet av de siste tiårene har cembaloen opplevd en renessanse blant musikere som framfører tidlig musikk, dvs fra før 1700. Mange musikkhøyskoler i tysktalende land, for eksempel Mozarteum i Salzburg, byr på spesialutdannelse i cembalospill.
En person som spiller cembalo kalles cembalist.
Store cembaloinstrumenter kan ha flere klaviaturer – også pedalklaviatur som på et orgel.
Diaclaspus

Utseende

Middelsstore (15–22 millimeter), avlange, matte, mørkbrune oldenborrer. Forkroppen er kledt med korte, nedliggende lyse hår. Antennene er ti-leddete med en tre-leddet vifte. Pronotum har rettvinklede bakhjørner, er parallellsidig i den bakerste fjerdedelen, foran dette svakt buet innsmalnende forover. Beina er kraftige, for-leggene har tre nokså lange men butte tenner, bak-leggene to ganske lange sporer (omtrent så lange som det første fotleddet). Føttene er lange og tynne.

Utbredelse

Slekten er kjent fra Kenya og Mosambik.
Aglapsvik

Aglapsvik er ei lita bygd ved Malangen lengst nord på Lenvikhalvøya i Troms. Stedet ligger i Lenvik kommune, 35 km nord for Finnsnes, og har fått navnet sitt etter fjellet Aglapen. Bygda ligger ved fylkesvei 263 og har mindre enn 50 bosatte. Aglapsvik har postadresse 9300 Finnsnes og ligger i Kårvik skolekrets. Aglapsvik har daglige bussavganger til Finnsnes. Tennskjær, som ligger 4 km lenger nordøst har dessuten hurtigbåtforbindelse med Tromsø 5 dager i uka.
Det er et relativt nybygget grendehus og dessuten et populært friluftsområde i tilknytning til den flotte sandstranda i Sørvika, like ved.
Timochreon

Utseende

Middelsstore, brune smygere med forholdsvis store og brede vinger. Artene ligner overflatisk på mange neotropiske ringvinger (Satyrinae)
Oversiden er brun med svarte øyeflekker langs ytterkanten, undersiden er lyst gråbrun med brune tverrstriper.

Levevis

Larvene lever på busker og trær i kattostfamilien (Malvaceae).

Utbredelse

Slekten er utbredt i Mellom-Amerika og Sør-Amerika.
Colva

Colva er en landsby i den indiske delstaten Goa. Stedet ligger like vest for Goas nest største by Margao. Colva er kjent for sin fine strand, som blir sett på som en av Indias fineste.
Colva er også kjent for den årlige festivalen Fama de Menino Jesuse, som feires tredje mandag i oktober. Festivalen har blitt holdt siden 1600-tallet, og holdes i og rundt kirken Nossa Senhora de Merces.
Fasters millioner

Handling

Kvinnebedåreren Georg skal gifte seg med Greta, men visse misforståelser om utroskap gjør at bryllupet aldri blir noe av. Av stolthet gifter Greta seg i stedet med den perfeksjonistiske og noen år eldre direktør Adolf Lundgren.
Når Gretas faster Héléne kommer på besøk tror hun at Georg er Gretas mann, og det viser seg også at direktør Lundgren er én av Hélénes gamle kavalérer. Greta, Georg og Adolf velger å  skjule sannheten, dels for å skape ro og dels for at Adolf vil ta del i  «fasters millioner».
MATLAB

Versjoner

Siste versjon er Matlab R2018b. Den er tilgjengelig for Windows, Mac og Linux.
Guttorm

Etymologi

Navnet kommer fra norrønt Guttormr (gud + torm som betyr «skåne» eller «ære».)
Guttorm er en nyere form av de norrøne navnene Guttormr, Guðormr, Guðþormr, Goðþormr og *Goð-þormR. Navnet har urnordisk opprinnelse og er dannet av *Guða-, «gud», og *wurmaR, «orm».
Den gammeldanske formen av navnet var Guththorm, og den gammelsvenske Gudhthorm.
GórmR og Gormr er norrøne kortformer av navnet. Disse har gitt opphav til mannsnavnet Gorm.
Kiss Them for Me (skuespill)

Kiss Them for Me er en komedie av Luther Davis, basert på romanen Shore Leave (1944), skrevet av Frederic Wakeman. Det handler om tre krigshelter som får noen dagers perm i San Francisco. Kiss Them for Me hadde premiere på Belasco Theatre på Broadway 20. mars 1945, med Richard Widmark, Dennis King jr. og Richard Davis i hovedrollene. Det ble avsluttet på Fulton Theatre 23. juni samme året, etter 110 forestillinger.

Handling

Crewson, Mississip, og Mac, tre krigshelter i United States Navy, får perm i noen dager og blir sent til St. Mark Hotel i San Francisco. Turen skal styrke moralen, men målet er at de skal bidra med god PR. De blir fulgt opp av en offiser som forsøker å få dem til å holde taler på skipsverft, mens de bare ønsker å ha det moro.

Filmatisering

Teaterstykket ble filmatisert som Flåten er i by'n i 1957, med Cary Grant og Jayne Mansfield i hovedrollene. Regien var ved Stanley Donen.
Simone Signoret

Bakgrunn

Signoret var født av franske foreldre og vokste opp i Paris. Hun var nødt til å droppe skolegangen for å jobbe og hjelpe sin mor og sine to brødre under den tyske okkupasjonen av Frankrike under andre verdenskrig, ettersom hennes jødiske far flyttet til England for å slutte seg til Charles de Gaulles frie franske styrker.

Karriere

Signoret arbeidet som maskinskriverske mens hun jobbet ekstra som statist i en rekke filmer. Fra 1946 begynte hun å få mer fremtredende roller og hun spesialiserte seg først på roller som prostituerte. Hun utviklet seg etter hvert til en fremragende skuespiller i intellektuelle roller og ble senere en kjent internasjonal filmstjerne.
Signoret vant en Oscar for beste kvinnelige hovedrolle for rollen som Alice Aisgill i filmen Plass på toppen (1959).
Signoret var gift med regissøren Yves Allégret fra 1944 til 1949, og med skuespilleren og sangeren Yves Montand fra 1951 til 1985. Mot slutten av sin karriere trosset hun tidens skjønhetsidealer og viste tydelig sin alder og tiltagende vekt. Hennes skuespillerkunsy var fortsatt av høy klasse. I sine siste år måtte hun nesten oppgi karrieren på grunn af kreft. 
I 1976 ga hun ut selvbiografien Nostalgia Isn't What It Used to Be og hun har også utgitt en roman.
Signoret er gravlagt på Père Lachaise i Paris ved siden av sin andre make, Yves Montand.
Elliniki Radiofonia Tileorasi

Bakgrunn

ERT ble etablert i 1938 og har vært Hellas' allmennkringkaster for radio og fjernsyn siden – finansiert av en kringkastingsavgift på 3 euro i måneden. Avgiften hentes inn via strømregningen til husholdningene i landet.
Som følge av finanskrisen var greske myndigheter nødt til å stramme inn på all statlig virksomhet, blant annet ved å slanke staber og kutte lønninger. Innsparingene rammet også ERT, og greske myndigheter avviklet overraskende kringkasteren 11. juni 2013 med umiddelbar virkning. Nyheten vakte sterk motstand fra ansatte, fagforeninger og andre kringkastere på grunn av de 2600 oppsagte ansatte hos ERT. Den greske regjeringen forsvarte beslutningen som et sparetiltak i trange økonomiske tider. Regjeringens talsmann, Simos Kedikoglou, sa til pressen at man ikke kunne ha toleranse for «hellige kuer» i de vanskelige tider som Hellas befant seg i, og kalte ERT for en «havn av sløseri».
I stedet etablerte myndighetene kringkasteren Néa Ellinikí Radiofonía, Ínternet kai Tileórasi (NERIT). NERIT ble satt i drift 4. mai 2014. Etter flere omstruktureringer og politiske vedtak, ble ERT gjenåpnet 11. juni 2015, og NERIT lagt ned. Mange av de 2600 som mistet jobben da ERT ble lagt ned i 2013, fikk tilbud om å komme tilbake igjen.
Jan Fredrik Karlsen

Idol og Melodi Grand Prix

Karlsen var dommer i den norske utgaven av tv-programmet Idol på TV 2 i 2003, 2004 og 2007. Våren 2008 og 2009 var han dommer i den tv-sendte talentkonkurransen Norske Talenter sammen med Thomas Giertsen og Mia Gundersen. Han dukket også opp som dommer i programserien X Factor. 
I 2010 hadde han hovedrollen i tv-serien Lurt av Karlsen, hvor han lurer kjendiser i samme stil som MTVs Punk'd. I 2012 flyttet han konseptet fra TV2 til TV Norge, og programmet fikk navnet Kompani Karlsen. Aylar Lie fikk en sentral rolle i denne programserien.
Sommeren 2015 ble han hyret inn av NRK for å ta over som artistsjef i Melodi Grand Prix etter Vivi Stenberg. Han var også med i den norske delegasjonen som reiser sammen med Norges deltaker til Eurovision Song Contest. I 2017 trakk han seg fra Melodi Grand Prix-oppdraget for å prioritere andre oppdrag. I stedet tok Stig Karlsen over musikkansvaret.

Manager

Karlsen er manager for blant andre Kurt Nilsen som vant Idol 2003, og Alejandro Fuentes som kom på tredjeplass i Idol 2005.

Privatliv

Karlsen er forlovet med skuespiller Janne Formoe.Sammen har de en datter.

Sportslig karriere

Karslen har flere medaljer fra norgesmesterskap i fallskjermhopping, hvor han deltar i firemanns-, og åttemanns formasjonshopping. I februar 2018 ble han norgesmester i firemanns formasjon, innendørs fallskjermhopp, også kjent som kroppsflyvning, eller vindtunnelflyvning. Han deltok for Tønsberg Fallskjermklubb på laget "Slow Flow", sammen med Lise Nansen, Nicolai Nansen og Anna Fasting. Karlsen og laget kvalifiserte seg dermed til å representere Norge under europamesterskapet i innendørs fallskjermhopping, hvor laget deltok i April 2018. Både Europamesterskapet og det norske mesterskapet ble avholdt i Voss Vind.